Stella McCartney

Stella Nina McCartney (født 13. september 1971 i London) er klesdesigner. Hun er datter av Paul og Linda McCartney. 

Stella McCartney har utdannelse fra Ravensbourne College og Central Saint Martins College of Art and Design, hvor også John Galliano, (Givenchy, Christian Dior) og Alexander McQueen (Givenchy, Gucci) har vært studenter. Til visningen av sin eksamenskolleksjon fikk hun benytte modeller som Kate Moss og Naomi Campbell.

I 1997 ble Stella McCartney ansatt som sjefsdesigner ved det velrenommerte motehuset Chloé i Paris. En av hennes forgjengere i stillingen var Karl Lagerfeld. Hennes kolleksjoner vakte stor oppmerksomhet og førte til enorm kassasuksess, men hun forlot selskapet i 2001 til fordel for en eponymisk deltakelse for Guccio Gucci. I 2003 lanserte hun en parfyme som bar hennes eget navn. Foruten arbeidet med sitt eget varemerke har McCartney også arbeidet for Adidas og H&M. 

Stella McCartney har dessuten kreert sceneantrekk for blant andre Madonna og Annie Lennox og kostymer til filmen Sky Captain and the World of Tomorrow.

Som en konsekvens av at Stella McCartney er vegetarianer, bruker hun verken lær eller pels i sine kolleksjoner.Stella McCartney: 'Fashion people are pretty heartless' – guardian.co.uk Og hun henter også ofte inspirasjon fra naturen, både i former og farger.

I dronningens nyttårsliste for 2013 ble McCartney utnevnt til medlem (MBE) av Den britiske imperieordenen.London Gazette, nr. 60367, 29. desember 2012, s. 12.

McCartney er gift og har fire barn.

 Referanser 

 Eksterne lenker 




Kategori:The Beatles
Kategori:Order of the British Empire (OBE)
Kategori:Britiske moteskapere
Kategori:Personer fra London
Kategori:Order of the British Empire (MBE)